|  |
| --- |
| **PARTEA A: INFORMAȚII PENTRU OFERTANT** |

|  |
| --- |
| **Denumirea și adresa autorității contractante:** Judeţul Timiş prin Consiliul Judeţean Timiş  Bd. Revoluției din 1989, Nr. 17, Timișoara  **Denumirea ofertei:** Servicii de editare și printare  **Număr referință:** RORS463/CJT/3  **Data lansării:** 18/05/2020 |

1. **INFORMAȚII PRIVIND DEPUNEREA OFERTELOR**

Obiectul contractului:

Obiectul acestei licitații îl reprezintă:

- Asigurarea serviciilor de editare şi printare materiale promoţionale şi publicitare în cadrul Proiectului **„Enhancing tourism in Parta and Majdan archeological sites”** (”Valorificarea potenţialului siturilor arheologice Parţa si Majdan pentru stimularea turismului in zona transfrontalieră Banat”)**, Acronim** **PAMAROSE, cod eMS RORS 463** astfel cum este indicat în informaţiile tehnice de la punctul 2 din aceste informaţii.

Termen limită pentru depunerea ofertelor:

Termenul limită pentru depunerea ofertelor este <**26/05/2020 la ora 12:00 >**. Orice ofertă primită după acest termen limită va fi respinsă automat.

\*\* - Ofertantul trebuie să aibă minimum 7 zile de la data lansării procedurii de achiziție pentru pregătirea ofertei (fără a se lua în calcul ziua de publicare și ziua corespunzătoare termenului limită pentru depunere).

\*\*\* - Autoritatea Contractantă este obligată să răspundă la toate întrebările primite cel mai târziu cu 3 zile înainte de termenul limită și trebuie să le publice pe aceleași site-uri web pe care a fost publicată oferta.

Informații financiare

Se reamintește ofertanților că valoarea maximă disponibilă a contractului este 24.217,50 lei TVA inclusă, calculat la curs InforEuro luna Mai 2020, de 4,8435 Iei/EUR, (valoarea maximă disponibilă fără TVA este de 20.350,84 lei).

Oferta financiară trebuie prezentată ca o valoare exprimată în LEI și trebuie depusă utilizând modelul pentru versiunea preț global din PARTEA C: FORMATUL OFERTEI FINANCIARE.

[În cazul în care ofertele sunt prezentate în monedele naționale, cursul de schimb care va fi utilizat pentru verificarea conformității financiare cu bugetul disponibil (în timpul evaluării financiare) va fi cursul de schimb InforEuro valabil pentru luna în care se lansează oferta]

Reglementările fiscale și vamale aplicabile sunt specificate în proiectul de contract din partea A a prezentului dosar de licitație.

Soluții diferite

Ofertanții nu sunt autorizați să liciteze pentru o altă variantă pe lângă această ofertă.

Subcontractarea

Subcontractarea nu este permisă.

Criterii de atribuire:

***În cazul în care s-au primit mai multe oferte***: cel mai bun raport calitate preț, conform cerințelor PRAG.

Criterii de evaluare pentru oferta tehnică:

-Organizare şi metodologie: 30 puncte

-Resurse propuse: 50 puncte

-Perioada pentru furnizare servicii: 20 puncte TOTAL: 100 de puncte

***În cazul în care se primește o singură ofertă,*** Autoritatea Contractantă verifică dacă oferta este conformă din punct de vedere administrativ și tehnic cu cerințele stabilite în prezenta documentație de licitație.

Interviuri:

Nu sunt prevăzute interviuri.

Anunțul de atribuire:

Ofertantul câștigător va fi informat în scris despre rezultatele procedurii de evaluare.

Anunțul de atribuire a contractului va fi publicat pe site-ul programului. Timpul estimat pentru comunicarea rezultatelor către ofertanți este de 7 zile de la data limită de depunere a ofertelor.

Adresă și semnificații pentru depunerea ofertelor:

Ofertanții vor depune ofertele folosind **formularele standard de depunere, disponibile în "Partea B - Oferta tehnică și Partea C - Oferta financiară.** Orice alt document care susține această invitație este trimis numai în scopuri informative și nu trebuie modificat sau depus de către ofertant. Oferta va fi depusa într-**un exemplar original.** Toate ofertele care nu utilizează formularul prescris pot fi respinse de autoritatea contractantă.

Pe lângă ofertă, ofertantul trebuie să furnizeze următoarele documente justificative:

1. Operatorii economici ce depun oferta trebuie să dovedească o formă de înregistrare în condiţiile legii, să reiasă că operatorul economic este legal constituit, că nu se află în niciuna dintre situaţiile de anulare a constituirii precum şi faptul că are capacitatea profesională de a realiza activităţile care fac obiectul contractului.

Persoanele juridice/fizice străine, (daca este cazul), care se prezintă ca ofertanţi vor prezenta documentele care dovedesc o formă de înregistrare/atestare ori apartenenţă din punct de vedere profesional, emise de autorităţile competente din ţara în care îşi are sediul ofertantul. Documentele solicitate pot fi depuse în oricare din formele: original/copie legalizata/copie lizibilă cu menţiunea „conform cu originalul” şi vor conţine informaţii reale/actuale la data prezentării acestora.

În acest sens se va depune:

* Copie conform cu originalul a Certificatului de înregistrare sau echivalent (dacă este disponibil public, pentru ca Autoritatea Contractantă să îl poată consulta, se va indica adresa unde se poate consulta)
* Copie Certificat Constatator sau echivalent, valabil la momentul depunerii (dacă este disponibil public, pentru ca Autoritatea Contractantă să îl poată consulta, se va indica adresa unde se poate consulta)

1. Se vor prezenta informaţii aferente principalelor prestări de servicii din ultimii 3 ani (raportat la data limită de depunere a ofertelor), cei 3 ani se vor calcula prin raportare la data limită de depunere a ofertelor cu indicarea valorilor, datelor şi a beneficiarilor publici sau privaţi, din care să rezulte că ofertantul a prestat servicii similare pană la data limită de depunere a ofertelor, a căror valoare este de cel puţin 24.217,50 lei cu TVA, la nivelul unui contract.

Următoarele documente justificative care probează îndeplinirea cerinţei, fără a se limita doar la acestea, vor fi prezentate,:

- contracte, procese verbale de recepţie, recomandări etc., din care să reiasă: tipul serviciilor prestate, beneficiarii, valoarea, perioada, cât şi dacă serviciile au fost prestate în conformitate cu normele profesionale din domeniu. Documentele prezentate trebuie să fie emise de beneficiar şi se prezintă în copie legalizată sau copie lizibilă certificată "conform cu originalul”.

1. Certificat de înregistrare în scopuri de TVA ( dacă este cazul) sau echivalent (dacă este disponibil public, pentru ca Autoritatea Contractantă să îI poată consulta, se va indica adresa unde se poate consulta)

Ofertele vor fi depuse în plicuri sigilate, conținând următoarele informații:

* Denumirea și adresa ofertantului
* Denumirea ofertei: Servicii de editare și tipărire
* Număr referință: RORS463/CJT/3
* Cuvintele: „A nu se deschide înainte de sesiunea de deschidere” ( și ‘’Ne otvarati pre sastanka za otvaranje ponuda’’

Ofertele trebuie depuse folosind sistemul de plic dublu, într-un pachet sau plic extern, care conține două plicuri separate, sigilate, fiecare purtând cuvintele "Oferta tehnică" - partea B și "Oferta financiară" - Partea C. Orice încălcare a acestei reguli (de exemplu, plicuri nesigilate sau trimiteri la preț în oferta tehnică) se consideră o încălcare a regulii și duce la respingerea ofertei.

Ofertele vor fi depuse personal, prin poștă sau prin serviciul de curierat, la următoarea adresă:

Denumirea: Judeţul Timiş, Consiliul Judeţean Timiş

Adresa autorităţii contractante: Municipiul Timişoara, Judeţul Timiş, B-dul Revoluţiei din 1989, nr.17, Registratură

Persoană de contact:

Durlă Ramona Diana +40 256 406 493, e-mail [ramona.durla@cjtimis.com](mailto:ramona.durla@cjtimis.com)

Lupuţ Adrian +40 256 406 577, e-mail [adrian.luput@cjtimis.ro](mailto:adrian.luput@cjtimis.ro)

Ofertanților li se reamintește că, pentru a fi eligibili, ofertele trebuie să fie primite de către Autoritatea Contractantă în termenul indicat mai sus.

1. **INFORMAȚII TEHNICE**

Ofertanții sunt obligați să furnizeze servicii astfel cum se indică mai jos. În oferta tehnică a ofertantului, ofertanții pot indica mai multe detalii privind livrările, cu referire la cerințele de mai jos.

***2.1****.* **Denumirea activităţii 1 : *Editarea si tipărirea de materiale publicitare şi promoţionale***

**Descrierea rezultatelor aşteptate / rezultatelor care trebuie realizate**

Serviciile de editare şi tipărire vor asigura conştientizarea, vizibilitatea şi promovarea proiectului în cadrul grupului ţintă, părţilor interesate, beneficiarilor şi publicului larg, din cadrul proiectului **„Enhancing tourism in Parta and Majdan archeological sites”** (”Valorificarea potenţialului siturilor arheologice Parţa si Majdan pentru stimularea turismului in zona transfrontalieră Banat”)**, Acronim** **PAMAROSE, cod eMS RORS 463.**

Descrierea rezultatelor aşteptate / rezultatelor care trebuie realizate

Prestatorul va realiza crearea şi pregătirea materialului informativ şi promoţional în format tipărit şi digital, în conformitate cu următoarele specificaţii:

- Identitatea vizuală a proiectului, ce va fi utilizată pe parcursul proiectului, va cuprinde logo-ului programului, schema de culori şi aplicarea acestuia pe materiale promoţionale şi de informare (pentru a fi utilizate mai târziu pentru pliante, bannere, rulouri, plăci permanente, postere, stick-uri USB , comunicate de presă, note, prezentări etc.) şi se va realiza în conformitate cu Manualul de vizibilitate pentru programul IPA Interreg transfrontalier România Serbia, **http://www.romania-serbia.net/?page\_**id=212&lang=en\_GB.

- Crearea designului grafic pentru materialele promoţionale necesare în cadrul proiectului, va fi realizat respectând Manualul de vizibilitate pentru programul IPA Interreg transfrontalier România Serbia, **http://www.romania-serbia.net/?page\_**id=212&lang=en\_GB.

Design-ul grafic va fi realizat în strânsă legătură cu reprezentanţii Autorităţii Contractante şi va fi aprobat de aceştia înainte de tipărire.

Textele şi datele necesare creării designului grafic vor fi furnizate de Autoritatea Contractantă. Drepturile de autor asupra designului materiarelor create va fi cesionat AutorităţiiContractante.

Materiale finale, vor fi tipărite de prestator şi vor fi livrate Autorităţii Contractante, la adresa Municipiul Timişoara, Judeţul Timiş, B-dul Revoluţiei din 1989, nr.17, Registratură, în termen de maxim 10 zile de la primirea comenzii ferme din partea Autorităţii Contractante. Necesarul şi caracteristicile materialelor:

|  |  |  |  |  |  |  |
| --- | --- | --- | --- | --- | --- | --- |
| Nr. | Materiale | Format | Culoare | Pagini | Bucăţi | Caracteristici |
| 1 | Broşuri de informare | A5 | full | 12 | 500 | Hârtie lucioasă, 130 g, full color, capsată, cu coperți cartonate  (trilingv Serbian, Romanian, English) |
| 2 | Flyere | B5 | full | 1 | 500 | Hârtie minim - 50g (trilingv Serbian, Romanian, English) |
| 3 | Pix |  | albastru |  | 500 | Material plastic, iscripţionat cu logoul programului |
| 4 | Mape | A4, 220mm x 310 mm | Full | 2 | 500 | Carton lucios 350 gr. |
| 6 | Bloc notes | B5 format | Full | 50 | 300 | Inscripţionat cu logo-ul programului şi titlul proiectului  Coperţi cartonate lucioase, greutate minim 130 grame.  Interior hârtie albă 80 grame. |
| 7 | Banere Roll up | Minim 0.90m x 2m | Full | 1 | 2 | Realizat din Aluminiu/Plastic |
| 8 | Panou temporar | Minim 2xl.2m  Maxim 4X2.4 m | Full | 1 | 2 | Realizat din material PVC sau plastic pe cadru de metal, rezistent la condiţii meteo. La livrare produsele vor fi asamblate, pentru a putea fi amplasate ulterior în locaţiile proiectului. |
| 9 | Plăci  permanente | 70 cm x 45 cm | Full | 1 | 2 | Realizat din aluminiu, alamă sau alt material similar, care să reziste la intemperii. |
| 11 | Autocolante | 100 mm x 100 mm | Full | 1 | 100 | Hârtie lucioasă auto-adezivă |
| 12 | Postere | A3 | Full | 1 | 150 | Hârtie lucioasă, mimim 130 grame |
| 13 | Indicatoare rutiere |  |  |  | 2 |  |

Resursele solicitate

Se va prezenta:

- O declaraţie ce va conţine nominalizarea personalul necesar, calificările acestora şi experienţa relevantă pe care aceştia o deţin în poziţii similare cu cele care urmează a fi prestate în cadrul prezentului contract. Se vor pune la dispoziţie personal suficient, calificat şi cu experienţă pentru serviciile ce urmează a fi prestate ( grafician, tipograf etc.)

- O declaraţie cu echipamentele şi dotările deţinute de ofertant, necesare pentru prestarea serviciilor

Perioadă solicitată

|  |  |  |
| --- | --- | --- |
| Nr. | Activitate | Perioadă estimată |
| 1 | Livrare broşuri informare, Flyere, pix, mape, bloc notes, banere roll up, postere | Luna 1 a contractului |
| 2 | Livrare plăci temporare şi permanente | Luna 2 a contractului |

1. **INFORMAȚII SUPLIMENTARE**

Ofertanții necâștigători/câștigători vor fi informați în scris despre rezultatele procedurii de evaluare. În acest sens, AC trimite o notificare ofertantului câștigător și publică un anunț pe site-ul web cu numele ofertantului câștigător urmat de mențiunea că "toate celelalte oferte nu au fost conforme din punct de vedere administrativ / tehnic / financiar"

Confidențialitatea

Întreaga procedură de evaluare este confidențială, sub rezerva legislației Autorității Contractante privind accesul la documente. Deciziile Comitetului de Evaluare sunt colective, iar deliberările acesteia se desfășoară în sesiune închisă. Membrii Comitetului de evaluare sunt obligați să păstreze confidențialitatea. Rapoartele de evaluare și înregistrările scrise sunt doar pentru uz oficial și nu pot fi comunicate nici ofertanților, nici oricărei alte părți, cu excepția Autorității Contractante, Comisiei Europene, Oficiului European de Luptă Antifraudă și Curții de Conturi Europene.

|  |
| --- |
| A NU SE COMPLETA ÎNAINTE DE SEMNAREA CONTRACTULUI  A NU SE DEPUNE ÎN CADRUL OFERTEI!!! |

**FORMATUL CONTRACTULUI DINTRE FURNIZOR ȘI AUTORITATEA CONTRACTANTĂ**

**DENUMIREA CONTRACTULUI:** Servicii de editare şi printare materiale promoţionale şi publicitare

**REF:** RORS463/CJT/3

**Încheiat între:**

JUDEŢUL TIMIŞ, prin Consiliul Judeţean Timiş, cu sediul în Timişoara, B-dul Revoluţiei din 1989 nr. 17, telefon:0256/406300, fax:0256/406301, cod fiscal 4358029, cont nr ................... deschis la Trezoreria Municipiului Timişoara, reprezentat prin DI. Călin-Ionel Dobra, având funcţia de preşedinte al Consiliului Judeţean Timiş

(Autoritatea contractantă)

ȘI

<*Denumire>*

*<Adresa furnizorului>*

*<Număr de înregistrare oficial / Număr de înregistrare în scopuri de TVA[[1]](#footnote-1)>*

(Furnizor)

**Articolul 1: Obiectul contractului**

Obiectul contractului constă în servicii de editare şi printare materiale promoţionale şi publicitare în cadrul Proiectului ***„Enhancing tourism in Banat crossborder area by Capitalizing of the potential of Parta and Majdan archeological sites”*** („Valorificarea potențialului siturilor arheologice Parța si Majdan pentru stimularea turismului în zona transfrontalieră Banat”), **Acronim PAMAROSE, cod eMS RORS 463** indicate în oferta prestatorului - "Partea B: Formatul ofertei ce va fi înaintată de către ofertant”.

**Articolul 2: Prețul contractului**

Valoarea totală a contractului pentru execuția lucrărilor indicate la articolul 1 este: <XXX EUR/moneda națională,, ( pentru partenerii români, TVA inclus)>..

Pentru partenerii sârbi:

Contractul este scutit de toate taxele și impozitele, inclusiv TVA.

Pentru partenerii români:

Pentru partenerii români, în conformitate cu regulamentul de punere în aplicare a IPA, TVA poate fi o cheltuială eligibilă. Autoritatea Contractantă va plăti prețurile unitare, așa cum se specifică în Oferta Financiară și va plăti TVA-ul, în cazul în care TVA este identificată în mod clar în facturi.

**Articolul 3: Documentele contractuale**

Documentele care fac parte din prezentul contract sunt (în ordinea priorităților):

* Acordul contractual
* Oferta furnizorului astfel cum a fost depusă în faza de licitație - "Partea B: Formatul ofertei ce va fi înaintată de către ofertant”.
* Oferta financiară a furnizorului - "Partea C: Formatul ofertei financiare"
* Orice alte documente justificative, dacă este cazul (\* - în cazul în care se solicită înregistrarea societății sau alte informații)

Pentru orice alte aspecte care nu sunt definite în prezentul contract, se aplică regulile prevăzute în Condițiile generale

|  |  |  |
| --- | --- | --- |
| B8d | Proiect de contract: Condiții generale (Anexa I) | [b8d\_annexigc\_en.pdf [http://ec.europa.eu/europeaid/prag/images/documents/f_pdf_16.gif](http://ec.europa.eu/europeaid/prag/annexes.do?annexName=B8d&lang=en)](http://ec.europa.eu/europeaid/prag/annexes.do?annexName=B8d&lang=en) |

<http://ec.europa.eu/europeaid/prag/document.do?isAnnexes=true>

**Articolul 4: Livrări și plăți**

Furnizorul va livra fără rezerve serviciile indicate în oferta furnizorului - "Partea B: Formatul ofertei ce va fi înaintată de către ofertant”. Livrările vor fi executate la datele indicate.

Autoritatea contractantă va plăti furnizorului pentru serviciile furnizate suma indicată în articolul 2 al prezentului contract.

În cazul în care contractul este încheiat în EURO, iar plățile se fac în monedele naționale, cursul de schimb aplicabil trebuie să fie cursul de schimb InforEuro valabil pentru luna în care s-a emis factura sau pre-factura, în cazul scutirii de TVA.

Recepția serviciilor se va face de către membrii echipei de implementare a proiectului.

Plățile se vor face după următorul calendar.

|  |  |  |
| --- | --- | --- |
| **Ziua/Luna** |  | **<EUR/RSD>** |
| Luna 3-4 a contractului | Plată intermediară 1 - după aprobarea de către Autoritatea Contractantă a raportului privind prestarea serviciilor de editare şi tipărire pentru broşuri informare, Flyere, pix, mape, bloc notes, banere roii up, postere | 60% din valoarea contractului |
| Luna 6-7 a contractului > | Plată finală- după aprobarea de către Autoritatea Contractantă a raportului privind prestarea serviciilor de editare şi tipărire pentru plăci temporare şi permanente, | 40% din valoarea contractului |
|  | **Total** | 100% |

\* - Furnizorul va înainta autorității contractante un raport succint privind executarea serviciilor, care va reprezenta baza pentru achitarea plății intermediare și a soldului final

**Articolul 5: Valabilitatea contractului**

Valabilitatea contractului este < XX zile/luni >.

Data începerii este <zz / ll / aaaa>

**Articolul 6: Soluționarea litigiilor**

Orice litigiu care decurge din prezentul contract sau care se referă la acesta și care nu poate fi soluționat în alt mod se va înainta jurisdicției exclusive de la sediul beneficiarului Consiliul Județean Timiș în conformitate cu legislația națională a statului Autorității Contractante.

|  |  |  |  |
| --- | --- | --- | --- |
| **Pentru furnizor** | | **Pentru Autoritatea contractantă** | |
| Numele: |  | Numele: |  |
| Funcția: |  | Funcția: |  |
| Semnătura: |  | Semnătura: |  |
| Data: |  | Data: |  |

1. După caz. Pentru persoane fizice, menționați cartea de identitate sau pașaportul sau documentul echivalent - număr [↑](#footnote-ref-1)